ms en en en en id en en fr ms ca id en en en id en en fr ms ca ms ms en id id id id ms it id id ms ms id id id id id id id id id id id id id ms id id id id id id id id id id la hu id id id id id id ms ms ms id ms ms id ms id id ms id id id id id id ms ms id id en en en en de en en nl en en en ms id ms en id en id pt id en en id en en ms en id en en en id en it en id en en en ca pl id id en ms en en id en it en sw id id ms id id en eo pt id en uz en id en id id en en en fa en en en en en en es en en ms en fr en en en en en id en en
“Anak Saya Minat Lady Gaga, Ustaz!” – Saifulislam.Com
Wednesday , September 7 2022
“Bagaimana kami hendak menjawab kepada anak-anak yang semakin meningkat remaja, persoalan mengapa mereka perlu bertudung, kenapa kena bataskan pergaulan antara lelaki dan perempuan serta hal-hal lain yang sering menjadi persoalan mereka?” salah seorang sahabat yang hadir di dalam halaqah kami bertanya.
Menjawabnya secara mudah akan seperti memandang remeh dan enteng persoalan itu.
Hari ini, saya sedang berhalaqah dengan rakan-rakan komuniti Malaysia yang berkampung di Lucan, Dublin. Kami berbicara tentang Ibrah Daripada Surah Luqman. Soalan yang hadir daripada ibu bapa yang membesarkan anak-anak mereka di ‘negeri orang’. Ironinya, soalan yang sama telah beberapa kali saya terima daripada ibu bapa yang membesarkan anak-anak di kampung halaman sendiri.
“Saya tiada jawapan mudah untuk soalan puan. Menjawabnya secara mudah akan seperti memandang persoalan itu remeh sedangkan persoalannya sangat besar” saya berkongsi pandangan.
Satu perkara yang boleh kita analogikan, apabila seorang pesakit sentiasa mengeluh tentang tidurnya yang tidak lena, banyak berdengkur, diabetis yang tidak sembuh, celah peha dijangkiti kulat dan badan sentiasa penat, semua masalah itu serius dan mengganggu saban hari. Namun apakah semua itu masalah sebenar, atau segalanya datang daripada masalah yang lebih mendasar?
Inilah yang membawa perbincangan kami malam tadi kepada kerangka Surah al-Kahf.
Surah al-Kahf memahamkan kepada kita bahawa manusia bertindak tanduk, tidak secara rawak (random). Keputusan-keputusan harian kita, merupakan jelmaan perisian dalaman diri yang menjadi sasaran serangan Dajjal, dan Surah al-Kahf pula melindungi perisian itu daripada serangan tersebut.
Apabila kita memberikan anak-anak pendidikan agama, iceberg ini boleh membantu kita membuat penilaian sejauh manakah anak-anak malah diri kita sendiri telah berjaya ‘beragama’.
Jika ritual yang menjadi penilaian, ritual mungkin berlegar hanya pada tip of the iceberg.
Namun kita perlu bertanya, adakah anak kita mempercayai sesuatu dengan cara percaya Islam?
Bagaimanakah cara anak kita berfikir dan melihat? Adakah mereka memandang dengan pandangan Islam? Adakah mereka memandang kehidupan ini dengan pandangan hidup Islam?
Apakah sistem nilai mereka? Adakah mereka menilai baik dan buruk, penting dan tidak penting, berharga dan tidak berharga, berasaskan kepada nilai Islam?
Ini adalah di antara beberapa persoalan dasar yang boleh ibu bapa jadikan ia sebagai asas untuk memantau perkembangan proses beragama anak-anak.
“Anak saya minat benar dengan Lady Gaga!” kata seorang ibu dalam salah sebuah program yang pernah saya kendalikan.
“Minat lagu atau menjadikan Lady Gaga sebagai idola?” saya cuba mendapatkan kepastian.
“Lady Gaga itu menjadi inspirasinya!” kata ibu berkenaan. Gelisah.
Biar pun si ibu dan anaknya sama-sama beraqidah Islam, tetapi ada missing link antara aqidah mereka dengan cara mereka memandang kehidupan. Lady Gaga itu entahlah apa agamanya, tetapi cara pandang hidupnya, ialah pada melihat setiap manusia memiliki dirinya sendiri dan berhak menentukan apa yang baik dan buruk untuk dirinya, dan manusia lain perlu menghormatinya, biar seganjil mana pun ia.
Hakikatnya itu bukan pandangan hidup Islam.
Bagaimana seorang anak Muslim, yang diajar Aqidah Islam, boleh memiliki pandangan hidup yang bertentangan dengan Islam? Lalu seterusnya berpegang dengan sistem nilai yang jauh daripada Islam?
Mungkin Aqidah yang dipelajari, dipelajari secara random dan tidak akhirnya berumusan. Sedangkan dalam semua-semua topik Aqidah kita, sepatutnya ia berakhir dengan kejayaan menjawab tiga soalan utama iaitu:
Apakah makna kehidupan ini?
Jawapan kepada tiga soalan itulah yang membentuk cara pandang dan cara fikir Islam.
Allah Tuhan dan Penciptaku.
Hidup ini adalah kehambaanku kepada Allah.
Maka pandangan hidup kita akan menjadi pandangan hidup Islam.
Lalu apa yang penting di sisi Islam, pentinglah di sisi kita.
Apa yang utama di dalam Islam, utamalah di sisi kita.
Mungkin masih culas kerana gangguan nafsu, tetapi tidak lagi berbentuk mempersoalkan.
Pokoknya, mendidik anak-anak di era Dajjal ini tidak cukup sekadar melunaskan tuntutan tip of the iceberg.
Dan bertuahlah ibu bapa yang ada upaya berbual dengan anak-anak, kerana perbualan ini menyinarkan harapan untuk persoalan ini dikongsi oleh guru pertama dan guru terbaik anak-anak kita.
Ibu bapa perlu membezakan di antara masalah yang kelihatan dengan masalah yang sebenar. Masalah anak-anak seperti tudung, solat, pergaulan bebas, perlu dinilai apakah ia masalah yang sebenar atau ia merupakan simptom kepada satu masalah lain yang lebih mendasar.
Manusia tidak bertindak tanduk secara random. Perbuatan manusia mempunyai mekanisme yang jika difahami, boleh membantu kita mengenal pasti mengapa masalah-masalah yang kelihatan itu timbul.
Surah al-Kahf memberikan kerangka bahawa perbuatan manusia adalah hasil daripada
Sistem fikir dan lihat (pandangan hidup)
Pendidikan agama mesti dicerakinkan kepada elemen-elemen yang membentuk kepercayaan, cara pandang dan fikir, serta cara menilai.
Ibu boleh boleh menilai, semasa anak membuat pilihan (misalnya pakaian), adalah pilihannya merupakan pilihan yang mencerminkan kepercayaan dan pandangan hidup Islam, atau bagaimana?
Perbualan tentang Islam bersama anak-anak boleh dipecahkan kepada elemen-elemen itu tadi, seperti:
“jom kita berdoa, Allah pasti membantu” (kepercayaan)
“kita kena berusaha sebaik mungkin, kemudian baru bertawakkal (kepercayaan)
“kami ibu bapa kamu, tetapi Allah Tuhan kami dan kami. Kita semua hamba Allah” (kepercayaan)
“apa tujuan kita ke sekolah?” (pandangan hidup)
“Kenapa dalam peperiksaan kita mesti yakin dengan usaha sendiri dan tidak meniru?” (pandangan hidup)
“Mengapa kita sambut Aidiladha dan Aidilfitri, kita tidak sambut Krismas?” (pandangan hidup)
“Duit kita, elok kita gunakan sebaik mungkin, tetapi 2.5%, kita asingkan untuk sumbangan” (sistem nilai)
“Jom kita solat dahulu. Cuci kereta yang ayah minta tolong tu kita buat kemudian” (sistem nilai)
“Kalau kawan suka, Allah tak suka, kita pun tidak bahagia. Utamakan Allah suka. Mama pun suka” (sistem nilai)
Sekali lagi, upaya komunikasi yang efektif antara ibu bapa dan anak, akan banyak membantu proses pendidikan berlangsung dengan sebaiknya.
Facebook Notice for EU! You need to login to view and post FB Comments!
Tags al-kahf iceberg pendidikan
Previous Masih Ada Betul Yang Betul Dan Salah Yang Salah
Next PUISI 2012 Melabuhkan Tirai: Misi Menjadi Manusia Berperisian
Mendidik Anak Remaja: Semasa Semua Strategi Tidak Menjadi
Bolehkah PMS Menjadi Alasan?
Perjalanan Sengsara Mendidik Anak Remaja
Vivarium (2020): Akuarium Realiti Hidup Hari Ini
“That’s nature. That’s just the way things are” kata Gemma. Jawapan ‘malas’ seorang guru tadika …
21/12/2012 at 9:42 PM
Kejiwaan anak2 di terap melalui sistem kepercayaan,nilai dan pengangan berteraskan Al-Quran dan Hadis wajib diguna pakai dgn hikmah oleh guru terbaik yakni ibubapa itu sendiri.Soalnya bukan kuantiti tapi kualiti amanah yg dipikul…saham ibubapa di akhirat kelak.Lewat pertemuan saya dgn seorg pengurus jenazah wanita sukarela membuka minda tentang penekanan solat taubat di mana dia mengatakan ibubapa perlu melakukan solat ini kerana dosa ibubapa sedikit sebanyak tempias pd anak2.Saya mengatakan bukan ke dosa itu dipikul sendiri oleh pembuat dosa?Persoalan di balas dgn persoalan…Apakah hikmahnya melakukan solat taubat frequently?sekadar perkongsian..wallahuaklam…
23/12/2012 at 4:33 AM
Para pemuda sekrang ini sudah tersalah memilih idola diri. Yang tidak sepatutnya dijadikan idola masih diangkat-angkat, tetapi yang baik untuk dicontohi, tidak pula dipandang.
23/12/2012 at 10:33 PM
Tersalah pilih idola bukan kerana tidak cukup idola yang baik, tetapi, sepertimana yang Ustaz Hasrizal gariskan, cara pandang pemuda itu sendiri terhadap idola-idola mereka. Jika hiburan sahaja yang mereka cari, maka penghiburlah yang mereka nampak.
27/12/2012 at 8:12 AM
# “kami ibu bapa kamu, tetapi Allah Tuhan kami dan kami. Kita semua hamba Allah” (kepercayaan)
27/12/2012 at 6:00 PM
saya becadang untuk menghantar anak umur 2 tahun setengah tahun dan 5 tahun ke BBIM putra Mahkota. Tapi saya ragu2 kerana masih baru disini, dan tahun depan adalah tahun pertama operasi. Dipahamkan Dahulunya di Impian putra Shoplot tetapi semua aunty dan principal telah bertukar. anak saya yang umur 2 tahun 1/2 itu dilahirkan tidak cukup bulan..kekuatan fizikal nya masih di tahap sederhana..namun daya ingatan dan kepetahan percakapannya lebih baik jika dibandingkan dengan abangnya semasa di umur yang sama Abgnya pula paling tidak suka belajar. sebelum ini belajar di qdees, tapi cukup susah untuk saya menyuruh dia membuat homework. ditambah pula abang nya di rumah hanya suka bermain dengan toys dan tgk TV…apa pun sya berharap agar kesemua anak sya bole membaca dan mengira sebelum masuk darjah satu. pengalaman encik saiful di BBIM bagaimana pula?
28/12/2012 at 3:15 PM
Assalammualaikum wbkt ya ustaz…
Persoalan saya mengenai topik ini, minat menonton seperti kita menonton drama, rancangan tv, filem bangsa dan agama lain tidaklah sampai menjejaskan pegangan kita tetapi mencontohi semangat seperti orang jepun bekerja dan yang lain dari sudut positif adakah salah? Walaupun dalam lakonan mereka membuka aurat, minum arak dll.
Sekarang dunia tanpa sempadan memudahkan apa saja yang kita perolehi dengan mudah. Muzik yang sedap di dengar terus saja menjadi ikutan. Jika sekali lalu tanpa lalai seperti kita membuka radio didalam kereta bagaimana ya ustaz…
Adakah cerita anak puan yang minat Lady gaga tadi begitu drastik perubahannya sehingga pakaian dan solekan menyerupai selebriti tersebut?
Minta penerangan lebih lanjut ustaz supaya kami tidak lalai dengan dunia ini.
29/12/2012 at 3:21 PM
Hanya mampu tersenyum ustaz 🙂
30/12/2012 at 12:00 AM
syukran atas perkongsian yang sangat berguna . (:
Pingback: “Anak Saya Minat Lady Gaga, Ustaz!” | Mencari al- Haq
Pingback: Cara kawal penggunaan gajet terhadap anak
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved